14/04/2021 | Administración LocalMunicipal
Arzúa
Regulación do taboleiro electrónico do Concello de Arzúa

ANUNCIO Faise público que por Resolución da Alcaldía 154/2021, de data 08/04/2021, acordouse a regulación do taboleiro electrónico do Concello de Arzúa, sendo o seu contido é o seguinte: “Descrición: DECRETO REGULACIÓN TABOLEIRO ANUNCIOS ELECTRÓNICO. DON José Luis García López ALCALDE-PRESIDENTE DO CONCELLO DE Arzúa (A CORUÑA). O Concello de Arzúa, en sesión plenaria do 17 de febreiro de 2015 adoptou o acordo de creación da sede electrónica do Concello de Arzúa: sede. concellodearzua. com (BOP n.º 78, do 28 de abril de 2015). O 14 de abril de 2020 aprobouse por Decreto da Alcaldía 267/2020 a aprobación do selo electrónico de órgano e a regulación das actuacións automatizadas no Concello de Arzúa (BOP n.º 62, do 21 de abril de 2020). O artigo 12 da Lei 11/2007, do 22 de xuño, de acceso electrónico da cidadanía aos Servizos Públicos, dispón “La publicación de actos y comunicaciones que, por disposición legal o reglamentaria que deban publicarse en tablón de anuncios o edictos podrá ser sustituida o complementada por su publicación en la sede electrónica del orgánismo correspondiente”. O artigo 93 do Regulamento Orgánico Municipal deste Concello, publicado no BOP n.º 68, do 12/05/2020, dispón: “Medios de publicidade. Ao efecto de facilitar a máxima información posible aos cidadáns para dar a coñecer o contido das sesións plenarias, os seus acordos e os da Xunta de Goberno Local, así como as resolucións do alcalde e as delegacións feitas, trámites de expedientes poderán utilizarse os seguintes medios: a) Taboleiro de anuncios do Concello. A publicación na sede electrónica substituirá a publicación no taboleiro de anuncios presencial, que se manterá de forma complementaria ó taboleiro de anuncios electrónico. O acceso ao taboleiro de anuncios electrónico non requirirá ningún mecanismo especial de acreditación da identidade do cidadán. O taboleiro de anuncios electrónico publicarse na sede electrónica do Concello. O taboleiro de anuncios electrónico disporá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos. b) Boletín informativo municipal, con periodicidade mínima trimestral. c) Publicación nos medios de comunicación sociais municipal.” Así, no uso das atribucións que me outorga a lexislación do réxime local, RESOLVO: PRIMEIRO.–A publicación de actos e comunicacións, que por disposición legal ou regulamentaria, realizarase na sede electrónica que substituirá a publicación no taboleiro de anuncios presencial, que se manterá de forma complementaria ó taboleiro de anuncios electrónico. SEGUNDO.–O acceso ao taboleiro de anuncios electrónico non requirirá ningún mecanismo especial de acreditación da identidade do cidadán. TERCEIRO.–O taboleiro de anuncios electrónico publicarase na sede electrónica do Concello. CUARTO.–O taboleiro de anuncios electrónico disporá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos. QUINTO.–O taboleiro de edicto electrónico estará dispoñible as 24 horas do día, todos os días do ano, a través da sede electrónica municipal. Cando por razóns técnicas prevéxase que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñibles. SEXTO.–Naqueles casos en que a publicación na sede electrónica substitúa ao taboleiro de anuncios presencial facilitarase aos cidadáns a consulta na sede física do Concello, facilitándose aos cidadáns, no caso de que o requiran, asesoramento para ese efecto. SÉTIMO.–Esta regulación entrará en vigor ao día seguinte da súa publicación no Boletín Oficial da Provincia de A Coruña. Igualmente publicarase na sede electrónica do Concello de Arzúa a efectos de xeral coñecemento de acordo co artigo 45.1. a) da Lei 39/2015.” Arzúa, 9 de abril de 2021. O alcalde Asdo.: José Luis García López